ליה תומאס

ליה קתרין תומאס (באנגלית: Lia Catherine Thomas; נולדה ב-1999) היא שחיינית טרנסג'נדרית אמריקאית. תומאס נולדה כזכר, גדלה באוסטין, טקסס ולה אח אחד. היא לומדת באוניברסיטת פנסילבניה. במאי 2019 היא יצאה מהארון כאישה טרנסג'נדרית והחלה טיפול הורמונלי כחלק מתהליך התאמה מגדרית. היא שחתה בנבחרת הגברים של אוניברסיטת פנסילבניה עד להתפרצות מגפת הקורונה בסוף פברואר 2020, ולאחר הפסקה של שנה החלה לשחות בנבחרת הנשים בעונת 2021/2022. תומאס תיארה את תהליך המעבר בין הקבוצות בראיון וידאו באתר-SwimSwam. באליפות המכללות שנערכה באטלנטה, ג'ורג'יה במרץ 2022 זכתה תומאס במדליית זהב במשחה ל-500 יארד חופשי בתוצאה של 4:33.24 דקות, לפני אמה ואיינט (4:34.99 דקות) ואריקה סאליבן (4:35.92 דקות). התוצאה שקבעה רחוקה כ-9 שניות מהשיא האמריקאי של קייטי לדקי (4:24.06 דקות). נוסף לכך, היא סיימה במקום חמישי במשחה ל-200 יארד חופשי בתוצאה של 1:43.40 דקות, ראשונה סיימה טיילור ראק (1:41.12 דקות), בשלב המוקדמות היא קבעה תוצאה של 1:42.09 דקות. היא סיימה במקום שמיני מתוך שמונה במשחה ל-100 יארד חופשי בתוצאה של 48.18 שניות, ודורגה באותו משחה במקום ה-16, ראשונה סיימה גרטשן וולש (46.05 שניות). ערך מורחב – טרנסג'נדריות ואינטרסקסואליות בספורט ההשתתפות של תומאס בתחרויות נשים והניצחונות שלה משנת 2022 במיוחד עוררו מחלוקת וטענות לאי הוגנות, כשמספר ספורטאים ולא-ספורטאים ביקשו לאסור על תומאס להתחרות מול נשים.[דרוש מקור] בדצמבר 2021, שופטת בהתאחדות השחייה האמריקאית התפטרה לאחר 30 שנה והדגישה שהיא מקווה שאחרים בספורט יסכימו שלתומאס יש יתרון לא הוגן על מתחרות סיסג'נדריות. אוניברסיטת פנסילבניה, ארגונים מרובים המזוהים עם בית הספר למשפטים של אוניברסיטת פנסילבניה, וליגת הקיסוס פרסמו הצהרות התומכות בתומאס.[דרוש מקור] ברוק פורדי, זוכת מדליית כסף אולימפית (טוקיו 2020), אמרה על תומאס כי: "אני מאמינה שהתייחסות לאנשים בכבוד וביושרה חשובה יותר מכל גביע או שיא שיהיו אי פעם, וזו הסיבה שלא תהיה לי בעיה להתחרות מול ליה ב-NCAA השנה". סגנית האלופה האולימפית (טוקיו 2020) ויריבתה אריקה סאליבן תמכה בזכותה להשתתף בתחרויות לנשים: "כמו כל אחד אחר בספורט הזה, ליה התאמנה בחריצות כדי להגיע למקום שבו היא נמצאת ומילאה אחר כל הכללים וההנחיות שהונחו לפניה. היא לא מנצחת בכל פעם. וכשהיא מנצחת, היא ראויה, כמו כל אחד אחר בספורט הזה, לחגוג את הצלחתה שהושגה בעבודה קשה, ולא לתייג אותה כרמאית רק בגלל זהותה". 16 חברות אנונימיות בקבוצת השחייה לנשים של אוניברסיטת פנסילבניה שלחו מכתב לאוניברסיטה ולפקידי ליגת הקיסוס בבקשה שלא לנקוט בצעדים משפטיים נגד מדיניות הספורטאים הטרנסג'נדרים החדשה של ה-NCAA שעלולה למנוע מתומאס להתחרות ב-NCAA. במכתב נטען שתומאס דורגה מספר 462 כשהתחרתה מול גברים, אך כעת מדורגת במקום הראשון כשחיינית. מדיה וקבצים בנושא ליה תומאס בוויקישיתוף רענן וייס, "בלתי אפשרי לנצח אותה": השחיינית הטרנסג'נדרית שעוררה סערה, באתר ynet, 25 בדצמבר 2021 אמיר ענבר, "זה חוסר צדק": השחיינית הטרנסית שוברת שיאים, ומעוררת גם ביקורת שמרנית, באתר הארץ, 3 בינואר 2022 בן מיטלמן, ‏"אחד ביום": השחיינית הטרנסג'נדרית שמסעירה את העולם, באתר ‏מאקו‏, 16 בפברואר 2022 זאת על אף שלמעשה הדירוגים של תומאס כשהתחרתה עם גברים היו 554 במקצה 200 יארד חופשי, 65 במקצה ב-500 יארד חופשי ו-32 במקצה 1650 יארד חופשי, והדירוג שלה כעת הוא חמישי, ראשון ושמיני בהתאמה. Witz, Billy (2022-01-24). "As Lia Thomas Swims, Debate About Transgender Athletes Swirls". The New York Times (באנגלית אמריקאית). ISSN 0362-4331. נבדק ב-2022-02-16. Penn's Lia Thomas Opens Up On Journey, Transition To Women's Swimming, נבדק ב-2022-02-16 2022 NCAA DI Women's Swimming & Diving, התוצאות הרשמיות של אליפות המכללות בארצות הברית 2022 (באנגלית) Official Cynthia Millen Quits, Protesting Lia Thomas’ Swimming Participation, SwimSwam, ‏24 בדצמבר 2021 (באנגלית אמריקאית) "Sixteen Penn swimmers say transgender teammate Lia Thomas should not be allowed to compete". Washington Post (באנגלית אמריקאית). ISSN 0190-8286. נבדק ב-2022-02-16. חדשות Ethereum של ביטקוין, להתראות, ליה תומאס? המדיניות החדשה של NCAA סטודנטים-ספורטאים טרנסים 'יעילה באופן מיידי', באתר BitcoinEthereumNews.com, ‏2 בינואר 2022 Jacob Lev CNN, 16 UPenn swimmers ask school not to challenge transgender policy that could block teammate Lia Thomas from competing, CNN Samarveer Singh, What Rank Did Lia Thomas Stand at While Competing in the Men’s Swimming Division?, Essentially Sports, ‏22 במרץ 2022 (באנגלית)